stanford-oval/wikipedia huggingface dataset:
Criminal Minds: Epäilyksen alla

| Criminal Minds: Epäilyksen alla> Criminal Minds: Suspect Behavior |
| --- | --- |
Tyyli:  poliisidraama, trilleri
Kestoaika:  40 minuuttia
Luoja(t):  Chris Mundy Edward Allen Bernero
Pääosissa:  Forest Whitaker Janeane Garofalo Michael Kelly Beau Garrett Matt Ryan Kirsten Vangsness
Alkuperämaa:   Yhdysvallat
Alkuperäiskieli:  englanti
Verkko:   CBS
Esitetty:   2011-02-1616. helmikuuta 2011 – 2011-05-2525. toukokuuta 2011
Tuotantokausia:  1
Jaksoja:  13
Vastaava(t) tuottaja(t):  Chris Mundy Edward Allen Bernero Mark Gordon Deborah Spera
Edeltäjä:  Criminal Minds – FBI-tutkijat
Aiheesta muualla
IMDb 
Criminal Minds: Epäilyksen alla on yhdysvaltalainen poliisidraamasarja. Se on Criminal Minds – FBI-tutkijat -sarjan spin-off. Sarja alkoi Yhdysvalloissa CBS-verkossa 16. helmikuuta 2011 ja päättyi 25. toukokuuta 2011, kun CBS päätti olla jatkamatta sarjaa kokonaisen kauden verran. Se päättyikin 13 jakson jälkeen cliffhangeriin.
Näyttelijät ja hahmot

Forest Whitaker ... Samuel Cooper
Janeane Garofalo ... Beth Griffith
Michael Kelly ... Jonathan "Prophet" Sims
Beau Garrett ... Gina LaSalle
Matt Ryan ... Mick Rawson
Kirsten Vangsness ... Penelope Garcia
Richard Schiff ... Jack Fickler
Dana Tyrell

| Dana Tyrell |
| --- | --- |

Henkilötiedot
Syntynyt: 23. huhtikuuta 1989 (ikä 35) Airdrie, Alberta, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  84 kg
Seura
Seura:  Columbus Blue Jackets / Springfield Falcons
Sarja:  NHL / AHL
Pelinumero:  34
Pelaajaura
Pääsarjaura:  2010–
Aik. seurat:  Tampa Bay Lightning
NHL-varaus:  47. varaus, 2007 Tampa Bay Lightning
Dana Tyrell (s. 23. huhtikuuta 1989 Airdrie, Alberta) on kanadalainen ammattilaisjääkiekkoilija. Hän pelaa AHL-joukkue Springfield Falconsissa, Columbus Blue Jacketsin farmijoukkueessa. Tampa Bay Lightning varasi Tyrellin vuonna 2007 toisella kierroksella, numerolla 47. Debyyttinsä NHL:ssä hän teki kolme vuotta myöhemmin. Ennen siirtymistään NHL:ään hän kiekkoili Prince George Cougarsissa WHL:ssä.
Tyrell siirtyi Blue Jacketsin organisaatioon kauden 2013–2014 vaihtojen takarajalla.
Claes Wilhelm Gyldén

Claes Wilhelm Gyldén (12. toukokuuta 1802 Mikkeli – 16. maaliskuuta 1872 Helsinki) oli suomalainen maanmittari ja virkamies, joka toimi Maanmittauksen ylihallituksen pääjohtajana vuosina 1854–1872. Hän oli Suomen maanmittauksen tärkeä kehittäjä ja johti myös metsänhoitoa, joka oli vuoteen 1863 maanmittaushallinnon alaisuudessa.
Gyldénin vanhemmat olivat Gabriel Gyldén ja Elisabeth Carolina Uggla. Hänen isänsä ja veljensä olivat maanmittareita. Gyldén kävi Turun katedraalikoulua vuosina 1814–1817, tuli maanmittausoppilaaksi vuonna 1818 ja palveli aliupseerina 1. Suomen jääkärirykmentissä vuosina 1818–1820, kunnes erosi armeijasta kersanttina. Hän tuli ylioppilaaksi yksityistodistuksella Turussa vuonna 1821 ja valmistui vuonna 1823 maanmittausauskultantiksi. Hänet nimitettiin samana vuonna Turun läänin varamaanmittariksi ja vuonna 1824 Vaasan läänin komissiomaanmittariksi, ja hän osallistui isojaon toimittamiseen Karstulan ja Saarijärven pitäjissä. Vuodesta 1831 kuolemaansa asti Gyldén työskenteli Päämaanmittauskonttorissa (sittemmin Maanmittauksen ja metsänhoidon ylihallitus), aluksi insinöörinä, vuodesta 1840 ylitarkastajana, vuodesta 1848 ylitirehtöörin apulaisena ja vuodesta 1854 ylitirehtöörinä eli pääjohtajana. Hän sai vuonna 1858 valtioneuvoksen ja vuonna 1869 todellisen valtioneuvoksen arvonimen.
Gyldénin laatima Helsingin kartta vuodelta 1837.
Gyldén muistetaan varsinkin 31 Suomen kaupungin asemakaavoja esittävistä niin kutsutuista Gyldénin kaupunkikartoista, jotka hän laati vuosina 1837–1843. Ne ovat ensimmäinen yhtenäinen suomalainen kaupunkikartasto. Hänen pääjohtaja-aikanaan maanmittaushallituksessa laadittiin myös Suomen ensimmäinen korkeusvyöhykekartta (Suomenmaan korko-kartta, 1853) sekä maan yleiskartta mittakaavassa 1:400 000 (30-osaisena 1866–1873). Vuoden 1848 maanmittausasetus oli pääosin Gyldénin laatima, sillä hän kuului sitä valmistelleeseen komiteaan.
Gyldén oli vuonna 1841 asetetun metsäkomitean jäsen. Suomen metsänhoitoon vaikutti suuresti maata kiertänyt tarkastusmatka, jonka Gyldén teki metsähallinnon johtajan ominaisuudessa yhdessä saksalaisen ylimetsäneuvos Edmund von Bergin kanssa vuonna 1858. Suomen metsätaloutta alettiin kehittää heidän laatimiensa suuntaviivojen pohjalta, muun muassa vapauttamalla sahaustoiminta vuonna 1861 sekä perustamalla Evon metsäopisto, mitä Gyldén oli esittänyt jo vuonna 1851. Hän ehdotti myös sahan perustamista Kemijoen suulle. Metsänhoitoasiat erotettiin maanmittaushallituksesta vuonna 1863 perustettuun metsänhoitohallitukseen.
Gyldén omisti vuosina 1836–1840 Helsingissä Lauttasaaren kartanon ja rakennutti sen nykyisen päärakennuksen. Hän oli naimisissa kahdesti, ja hänellä oli viisi lasta. Hänen tyttärensä oli taidemaalari Emma Gyldén. Gyldénin toinen tytär Sofia Gustava Gyldén (1833–1919) oli lahjoittaja. Hän luovutti vuonna 1911 Suomalaiselle Tiedeakatemialle noin 40 000 markan suuruisen pääoman, jota oli hoidettava C. V. Gyldénin rahaston nimellä ja käytettävä metsätieteellisten opintojen ja tutkimusten hyväksi.
Gyldén on haudattu Helsingin Hietaniemen hautausmaan vanhalle alueelle. Hänen mukaansa on nimetty Gyldénintie Helsingin Lauttasaaressa vuonna 1951.
Teoksia

Samling af författningar rörande landtmäteriet, forstväsendet och justeringen af mått, mål och vigt i Finland, kolme osaa (1836–1853)
Historiska och statistiska anteckningar om städerna i Finland (1845)
Handledning för skogshushållare i Finland (1853), suomeksi nimellä Suomalaisen metsänhoidon opas (1998, suomentanut Matti Leikola)
Suomenmaan joet ja järvet (1863)
C. W. Gyldénin kaupunginkartat 1:3200–1:10000 vuosilta 1837–1843 näköispainoksina (1983)
Aiheesta muualla

Kuvia tai muita tiedostoja aiheesta Claes Wilhelm Gyldénin laatimia karttoja Wikimedia Commonsissa
Gyldén, Claes Wilhelm (ruotsiksi) Biografiskt lexikon för Finland (Kansallisbiografia-artikkelin ruotsinnos)
Gyldén, Claes Wilhelm hakuteoksessa Uppslagsverket Finland (2012). (ruotsiksi)
Gyldénin kaupunkikartat Historialliset kartat
Eurovision laulukilpailu 2010

| Eurovision laulukilpailu 2010 "Share The Moment" ("Jaa hetki") |
| --- | --- |

Päivämäärät
Päivämäärä(t):  1. semifinaali 25. toukokuuta 2010 2. semifinaali 27. toukokuuta 2010 Finaali  29. toukokuuta 2010
Isäntä
Tapahtumapaikka:  Telenor Arena, Oslo, Norja
Juontaja(t):  Erik Solbakken Haddy N'jie Nadia Hasnaoui
Isäntämaan toimittaja:   NRK
Osallistujat
Osallistujien määrä:  39
Palaavat maat:   Georgia
Vetäytyvät maat:   Tšekki  Unkari  Montenegro  Andorra
Äänestys- järjestelmä:  Semifinaaleissa ja finaalissa puhelinäänestyksen ja raatiäänien tulos.
Äänestys
Voittaja:  Saksa  Satellite
Nolla pistettä saaneet:  –
Osallistujakartta

   Maat, jotka osallistuivat vuonna 2010   Maat, jotka eivät osallistuneet vuonna 2010   Maat, jotka eivät päässeet finaaliin  
Eurovision laulukilpailu · Teemasivu
 ◄ 2009  2011 ► 
Eurovision laulukilpailu 2010 oli järjestyksessään 55. Eurovision laulukilpailu, joka järjestettiin 25.–29. toukokuuta 2010. Eurovision laulukilpailu järjestettiin Norjassa kolmatta kertaa, aiemmin vuosina 1986 ja 1996. Kilpailun voitti Saksaa edustanut Lena Meyer-Landrut kappaleella Satellite. Kyseessä oli Saksan toinen viisuvoitto, maa voitti edellisen kerran 28 vuotta sitten vuonna 1982.
Alun perin kisat piti järjestää 18.–22. toukokuuta, mutta päiviä jouduttiin siirtämään jalkapallon mestarien liigan finaalin vuoksi. Eurovision laulukilpailu järjestettiin perinteiseen tapaan Norjassa maan edellisen vuoden voiton perusteella. Norja ilmoitti jo ennen vuoden 2009 finaalia varanneensa vuoden 2010 kilpailuareenan, joka 3. heinäkuuta varmistettiin Telenor Arenaksi Oslon naapurikaupungissa Bærumissa.
Molemmista 17 maan semifinaaleista pääsi jatkoon kymmenen maata. Lisäksi semifinaaleissa otettiin käyttöön 50–50-sääntö, jonka mukaan kunkin maan saamista pisteistä puolet määräytyy yleisöäänestyksen ja puolet asiantuntijaraadin äänestyksen perusteella. Vuoden 2010 Euroviisuista vetäytyivät Tšekki, Unkari, Montenegro ja Andorra.
Ruotsi jäi ensimmäistä kertaa historiansa aikana finaalin ulkopuolelle vapaaehtoisia vetäytymisiä lukuun ottamatta ja myös Suomi karsiutui ensimmäistä kertaa sitten vuoden 2005. Pelkästään puhelinäänestyspisteillä molemmat maat olisivat päässeet finaaliin. Suomen ja Ruotsin sijaan finaaliin pääsi Belgia ja Kypros, ensimmäistä kertaa sitten 2004 (Belgia) ja 2005 (Kypros).
Moldovan Run Away -kappaleen saksofonisoolosta tuli Internet-ilmiö.
Viisufinaalissa Espanjan edustaja Daniel Diges esiintyi kahdesti – ensin omalla vuorollaan toisena esiintyjänä ja tämän jälkeen vielä uudestaan viimeisenä. Syynä oli Jimmy Jump -niminen häirikkö, joka ponnahti lavalle kesken ensimmäisen esityksen.
Osallistujamaat > Semifinaali 1

Ranska, Saksa ja Espanja äänestivät tässä semifinaalissa.
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Moldova | SunStroke Project & Olia Tira | "Run Away" | "Katoa" | 10 | 52 |
| 02 |  Venäjä | Pjotr Nalitš | "Lost and Forgotten" | "Kadonnut ja unohdettu" | 7 | 74 |
| 03 |  Viro | Malcolm Lincoln & Manpower 4 | "Siren" | "Sireeni" | 14 | 39 |
| 04 |  Slovakia | Kristina | "Horehronie" |  | 16 | 24 |
| 05 |  Suomi | Kuunkuiskaajat | "Työlki ellää" |  | 11 | 49 |
| 06 |  Latvia | Aisha | "What For?" | "Mitä varten?" | 17 | 11 |
| 07 |  Serbia | Milan Stanković | "Ovo je Balkan" | "Tämä on Balkan" | 5 | 79 |
| 08 |  Bosnia ja Hertsegovina | Vukašin Brajić | "Thunder and Lightning" | "Ukkosta ja salamoita" | 8 | 59 |
| 09 |  Puola | Marcin Mroziński | "Legenda" | "Legenda" | 13 | 44 |
| 10 |  Belgia | Tom Dice | "Me and My Guitar" | "Minä ja kitarani" | 1 | 167 |
| 11 |  Malta | Thea Garrett | "My Dream" | "Unelmani" | 12 | 45 |
| 12 |  Albania | Juliana Pasha | "It's All About You" | "Se kaikki johtuu sinusta" | 6 | 76 |
| 13 |  Kreikka | Giorgos Alkaios & Friends | "OPA" |  | 2 | 133 |
| 14 |  Portugali | Filipa Azevedo | "Há dias assim" | "On sellaisia päiviä" | 4 | 89 |
| 15 |  Makedonia | G’oko Taneski | "Jas ja imam silata" | "Minulla on voima" | 15 | 37 |
| 16 |  Valko-Venäjä | 3+2 | "Butterflies" | "Perhoset" | 9 | 59 |
| 17 |  Islanti | Hera Björk | "Je ne sais quoi" | "Se jokin" | 3 | 123 |
Osallistujamaat > Semifinaali 2

Norja ja Iso-Britannia äänestivät tässä semifinaalissa.
| Nro | Maa | Artisti(t) | Kappale | Suomennos | Sija | Pisteet |
| --- | --- | --- | --- | --- | --- | --- |
| 01 |  Liettua | InCulto | "Eastern European Funk" | "Itäeurooppalainen Funk" | 12 | 44 |
| 02 |  Armenia | Eva Rivas | "Apricot Stone" | "Aprikoosin kivi" | 6 | 83 |
| 03 |  Israel | Harel Skaat | "Milim" | "Sanat" | 8 | 71 |
| 04 |  Tanska | Chanée & N'evergreen | "In a Moment Like This" | "Tällaisena hetkenä" | 5 | 101 |
| 05 |  Sveitsi | Michael von der Heide | "Il pleut de l’or" | "Sataa kultaa" | 17 | 2 |
| 06 |  Ruotsi | Anna Bergendahl | "This Is My Life" | "Tämä on elämäni" | 11 | 62 |
| 07 |  Azerbaidžan | Safura | "Drip Drop" | "Tip Tip" | 2 | 113 |
| 08 |  Ukraina | Alyosha | "Sweet People" | "Hyvät ihmiset" | 7 | 77 |
| 09 |  Alankomaat | Sieneke | "Ik ben verliefd (Sha-la-lie)" | "Olen rakastunut" | 14 | 29 |
| 10 |  Romania | Paula Seling & Ovi | "Playing with Fire" | "Leikitään tulella" | 4 | 104 |
| 11 |  Slovenia | Ansambel Roka Žlindre & Kalamari | "Narodnozabavni rock" | "Kotimainen Folk Rock" | 16 | 6 |
| 12 |  Irlanti | Niamh Kavanagh | "It's for You" | "Sinua varten" | 9 | 67 |
| 13 |  Bulgaria | Miro | "Angel si ti" | "Sinä olet enkeli" | 15 | 19 |
| 14 |  Kypros | Jon Lilygreen & The Islanders | "Life Looks Better in Spring" | "Elämä on parempaa keväällä" | 10 | 67 |
| 15 |  Kroatia | Feminnem | "Lako je sve" | "Kaikki on helppoa" | 13 | 33 |
| 16 |  Georgia | Sopo Nižaradze | "Shine" | "Loista!" | 3 | 106 |
| 17 |  Turkki | maNga | "We Could Be the Same" | "Voisimme olla yhtä" | 1 | 118 |
Osallistujamaat > Finaali

Suora finaalipaikka kilpailussa oli Isolla-Britannialla, Ranskalla, Saksalla ja Espanjalla kilpailun neljänä suurimpana rahoittajamaana sekä Norjalla järjestäjämaana.
| Sija | Numero | Maa | Artisti(t) | Kappale | Suomennos | Pisteet |
| --- | --- | --- | --- | --- | --- | --- |
| 5. | 01 |  Azerbaidžan | Safura | "Drip Drop" | "Tip Tip" | 145 |
| 15. | 02 |  Espanja | Daniel Diges | "Algo pequeñito" | "Jotain pientä" | 68 |
| 20. | 03 |  Norja | Didrik Solli-Tangen | "My Heart Is Yours" | "Sydämeni on sinun" | 35 |
| 22. | 04 |  Moldova | SunStroke Project & Olia Tira | "Run Away" | "Katoa" | 27 |
| 21. | 05 |  Kypros | Jon Lilygreen & The Islanders | "Life Looks Better in Spring" | "Elämä on parempaa keväällä" | 27 |
| 17. | 06 |  Bosnia ja Hertsegovina | Vukašin Brajić | "Thunder and Lightning" | "Ukkonen ja Salamointi" | 51 |
| 6. | 07 |  Belgia | Tom Dice | "Me and My Guitar" | "Minä ja kitarani" | 143 |
| 13. | 08 |  Serbia | Milan Stanković | "Ovo je Balkan" | "Tämä on Balkan" | 72 |
| 24. | 09 |  Valko-Venäjä | 3+2 | "Butterflies" | "Perhoset" | 18 |
| 23. | 10 |  Irlanti | Niamh Kavanagh | "It's for You" | "Se on sinulle" | 25 |
| 8. | 11 |  Kreikka | Giorgos Alkaios & Friends | "OPA" |  | 140 |
| 25. | 12 |  Iso-Britannia | Josh Dubovie | "That Sounds Good to Me" | "Se sopii minulle" | 10 |
| 9. | 13 |  Georgia | Sopo Nižaradze | "Shine" | "Loista!" | 136 |
| 2. | 14 |  Turkki | maNga | "We Could Be the Same" | "Voisimme olla yhtä" | 170 |
| 16. | 15 |  Albania | Juliana Pasha | "It's All About You" | "Se kaikki johtuu sinusta" | 62 |
| 19. | 16 |  Islanti | Hera Björk | "Je ne sais quoi" | "En tiedä mikä" | 41 |
| 10. | 17 |  Ukraina | Alyosha | "Sweet People" | "Hyvät ihmiset" | 108 |
| 12. | 18 |  Ranska | Jessy Matador | "Allez! Ola! Olé!" | "Antakaa mennä! Ola! Olé!" | 82 |
| 3. | 19 |  Romania | Paula Seling & Ovi | "Playing with Fire" | "Leikitään tulella" | 162 |
| 11. | 20 |  Venäjä | Pjotr Nalitš | "Lost and Forgotten" | "Kadonnut ja unohdettu" | 90 |
| 7. | 21 |  Armenia | Eva Rivas | "Apricot Stone" | "Aprikoosin kivi" | 141 |
| 1. | 22 |  Saksa | Lena | "Satellite" | "Satelliitti" | 246 |
| 18. | 23 |  Portugali | Filipa Azevedo | "Há dias assim" | "On sellainen päivä" | 43 |
| 14. | 24 |  Israel | Harel Skaat | "Milim" | "Sanat" | 71 |
| 4. | 25 |  Tanska | Chanée & N'evergreen | "In a Moment Like This" | "Tällaisena hetkenä" | 149 |
Osallistujamaat > Äänestys finaalissa

Maat antoivat pisteensä finaalissa seuraavassa järjestyksessä:
Romania
Irlanti
Saksa
Serbia
Albania
Turkki
Kroatia
Puola
Bosnia ja Hertsegovina
Suomi (Suomen pisteet ilmoitti Johanna Pirttilahti)
Slovenia
Viro
Venäjä
Portugali
Azerbaidžan
Kreikka
Islanti
Tanska
Ranska
Espanja
Slovakia
Bulgaria
Ukraina
Latvia
Malta
Norja
Kypros
Liettua
Valko-Venäjä
Sveitsi
Belgia
Iso-Britannia
Alankomaat
Israel
Makedonia
Moldova
Georgia
Ruotsi
Armenia
Aiheesta muualla

Kuvia tai muita tiedostoja aiheesta Eurovision laulukilpailu 2010 Wikimedia Commonsissa
Eurovision laulukilpailu 2010 Internet Movie Databasessa (englanniksi)
Eurovision laulukilpailu
Maat
| --- | --- |
Aktiiviset:  Alankomaat · Albania · Armenia · Australia · Azerbaidžan · Belgia · Espanja · Georgia · Irlanti · Islanti · Israel · Italia · Itävalta · Kreikka · Kroatia · Kypros · Latvia · Liettua · Luxemburg · Malta · Moldova · Montenegro · Norja · Portugali · Puola · Ranska · Ruotsi · Saksa · San Marino · Serbia · Slovenia · Suomi · Sveitsi · Tanska · Tšekki · Ukraina · Viro · Yhdistynyt kuningaskunta
Epäaktiiviset:  Andorra · Bosnia ja Hertsegovina · Bulgaria · Marokko · Monaco · Pohjois-Makedonia · Romania · Slovakia · Turkki · Unkari · Valko-Venäjä · Venäjä
Entiset:  Jugoslavia · Serbia ja Montenegro
Epäonnistuneet yritykset:  Kazakstan · Kosovo · Libanon  · Liechtenstein · Neuvostoliitto · Qatar · Tunisia
Kilpailut vuosittain
| --- | --- |
1950-luku:  1956 · 1957 · 1958 · 1959
1960-luku:  1960 · 1961 · 1962 · 1963 · 1964 · 1965 · 1966 · 1967 · 1968 · 1969
1970-luku:  1970 · 1971 · 1972 · 1973 · 1974 · 1975 · 1976 · 1977 · 1978 · 1979
1980-luku:  1980 · 1981 · 1982 · 1983 · 1984 · 1985 · 1986 · 1987 · 1988 · 1989
1990-luku:  1990 · 1991 · 1992 · 1993 · 1994 · 1995 · 1996 · 1997 · 1998 · 1999
2000-luku:  2000 · 2001 · 2002 · 2003 · 2004 · 2005 · 2006 · 2007 · 2008 · 2009
2010-luku:  2010 · 2011 · 2012 · 2013 · 2014 · 2015 · 2016 · 2017 · 2018 · 2019
2020-luku:  2020 · 2021 · 2022 · 2023 · 2024 · 2025
Yliviivattu vuosiluku tarkoittaa, että kilpailua ei järjestetty kyseisenä vuonna.
Isäntäkaupungit
| --- | --- |
1950–:  Lugano · Frankfurt · Hilversum · Cannes
1960–:  Lontoo · Cannes · Luxemburg · Lontoo · Kööpenhamina · Napoli · Luxemburg · Wien · Lontoo · Madrid
1970–:  Amsterdam · Dublin · Edinburgh · Luxemburg · Brighton · Tukholma · Haag · Lontoo · Pariisi · Jerusalem
1980–:  Haag · Dublin · Harrogate · München · Luxemburg · Göteborg · Bergen · Bryssel · Dublin · Lausanne
1990–:  Zagreb · Rooma · Malmö · Millstreet · Dublin · Dublin · Oslo · Dublin · Birmingham · Jerusalem
2000–:  Tukholma · Kööpenhamina · Tallinna · Riika · Istanbul · Kiova · Ateena · Helsinki ·  Belgrad · Moskova
2010–:  Oslo · Düsseldorf · Baku · Malmö · Kööpenhamina · Wien · Tukholma · Kiova · Lissabon · Tel Aviv
2020–:  Rotterdam · Rotterdam · Torino · Liverpool · Malmö · Basel
Yliviivattu kaupunki tarkoittaa, että kilpailua ei järjestetty kyseisenä vuonna.
Engel (kappale)

| ”Engel” Rammstein |
| --- | --- | --- |

Singlen tiedot
 Albumilta: Sehnsucht
 Julkaistu: 1. huhtikuuta 1997
 Tuottaja(t): Jacob Hellner ja  Rammstein
 Tyylilaji: industrial metal
 Kesto: 19.58
 Levy-yhtiö: Motor Music Records
Muut kannet
Fan-Editionin kansikuva
Rammstein muut singlet
| ”Seemann” 1996 | ”Engel” 1997 | ”Du hast” 1997 |
Engel on Rammsteinin kolmas singlejulkaisu. Kappale tuli albumilta Sehnsucht, jolta tuli myös kenties Rammsteinin tunnetuin kappale Du hast.
Singlen kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Engel | 4.23 |  |  |  |  |  |  |  |
| 2. | Sehnsucht | 4.02 |  |  |  |  |  |  |  |
| 3. | Rammstein (Eskimos & Egypt Radio Edit)  | 3.41 |  |  |  |  |  |  |  |
| 4. | Rammstein (Eskimos & Egypt Instrumental)  | 3.27 |  |  |  |  |  |  |  |
| 5. | Rammstein (Original)  | 4.25 |  |  |  |  |  |  |  |
Fan-Edition

Engelille julkaistiin 23. toukokuuta 1997 "Fan-Edition" -niminen erikoispainos. Erikoislevyn kesto on 18:29.
Fan-Edition > Fan-Editionin kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Engel (Extended version)  | 4.34 |  |  |  |  |  |  |  |
| 2. | Feuerräder (live, demoversio 1994)  | 4.47 |  |  |  |  |  |  |  |
| 3. | Wilder Wein (demoversio 1994)  | 5.41 |  |  |  |  |  |  |  |
| 4. | Rammstein (Eskimos & Egypt Instrumental)  | 3.27 |  |  |  |  |  |  |  |
Aiheesta muualla

Engel (kappale) Discogsissa. (englanniksi)
Epäilyt Barack Obaman kansalaisuudesta

Barack Obaman pitkä syntymätodistus
Aikaisemmin julkistettu  syntymätodistus
Yhdysvaltain 44. presidentin Barack Obaman kansalaisuudesta on esitetty teorioita, joiden mukaan hän ei olisi syntyperäinen Yhdysvaltain kansalainen eikä näin ollen voisi toimia presidenttinä. Joidenkin teorioiden mukaan hän syntyi Keniassa eikä Havaijilla ja että hänen syntymätodistuksensa olisi väärennös. Toinen teoria väittää hänen syntyneen Indonesiassa. Yhdysvaltain korkein oikeus on hylännyt kolme valitusta asiasta. Vaikka kongressi varmisti Obaman valinnan presidentiksi 8. tammikuuta 2009 ja hän astui virkaansa 20. tammikuuta, oikeusjutut asiasta jatkuivat.
Yhdysvalloissa Obaman syntyperän kyseenalaistajia nimitetään nimellä birthers.
Yleinen argumentti oli, että Obama ei julkistanut valokopiota ns. pitkästä syntymätodistuksestaan. Lopettaakseen nämä väitteet Valkoinen talo julkisti virallisen pitkän syntymätodistuksen 27. huhtikuuta 2011. Se vahvistaa Obaman syntyneen 4. elokuuta 1961 kello 19:24 Honolulussa Havaijilla.
Tausta

Politico on jäljittänyt teorioiden alkuunpanijaksi erään illinoisilaispoliitikon, joka leimasi Obaman kaappimuslimiksi 2004. Kysymys Obaman syntyperästä nousi esiin vuonna 2008, kun hän kilpaili Hillary Clintonia vastaan demokraattien esivaalikampanjassa. Clintonin vanhempi strategisti Mark Penn kirjoitti vuonna 2007 muistion, jossa ehdotettiin vaalikampanjassa keskittymistä Obaman asumiseen Havaijilla ja Indonesiassa hänen leimaamistaan epä-amerikkalaiseksi ja amerikkalaisten juurten puutetta. Ehdotusta ei otettu osaksi kampanjaa, mutta Clintonin kovimmat kannattajat alkoivat levitellä huhuja, joiden mukaan Obama ei olisi USA:n kansalainen. Clintonin kampanjasta myös erotettiin yksi vapaaehtoiskoordinaattori, joka oli välittänyt huhuja eteenpäin sähköpostilla.
Donald Trump toisti oman presidentinvaalikampanjansa aikana usean kerran väitettä, että Hillary Clinton aloitti huhut Obaman syntyperästä.
Kannattajat

Tunnettuja teorioiden kannattajia ovat pennsylvanialainen lakimies Philip J. Berg ja konservatiivinen aktivisti Alan Keyes, joka hävisi Obamalle Illinois'n vuoden 2004 senaatin vaalin. Berg kannattaa myös salaliittoteorioita syyskuun 11. päivän iskuista. Vuosina 2003 ja 2004 aloittamissaan oikeusjutuissaan hän pyrki paljastamaan George W. Bushin hallinnon osallisuuden iskuihin.
Perustuslakipuolue vaati myös Obaman "pitkän kaavan" syntymätodistuksen ("Long form") julkaisua.
Tunnettuja poliitikkoja, jotka ovat suhtautuneet epäilevästi Obaman syntymätodistukseen ovat muun muassa Richard Shelby, Roy Blunt,Joe Arpaio. . Jean Schmidt ja Sarah Palin. Median kiinnitettyä huomiota Palinin kommenttiin hän julkaisi Facebook-sivullaan lausunnon, jossa totesi tarkoittaneensa, että äänestäjillä on oikeus kysyä kysymyksiä ja että hän itse ei pyytänyt Obamaa julkaisemaan syntymätodistustaan tai väittänyt tämän syntyneen Yhdysvaltain ulkopuolella. Hän vertasi syntymätodistuksen kyseenalaistamista siihen, että jotkut epäilivät onko hän todella poikansa Trigin äiti.
Donald Trump, joka vuonna 2011 pohti asettumista ehdolle republikaanien seuraavan vuoden presidentinvaalien esivaaleihin, kyseenalaisti kampanjassaan Obaman syntyperän.
Kannattajat > Orly Taitz

Kalifornialainen asianajaja Orly Taitz julkisti syntymätodistuksen, jonka mukaan Obama olisi syntynyt mombasalaisessa sairaalassa. Siinä hänen syntymäajakseen oli merkitty 4.8.1961 ja siinä oli Kenian tasavallan leima. Dokumentti paljastui lähes välittömästi väärennökseksi: ko. aikaan maa oli Ison-Britannian Itä-Afrikan protektoraatti ja Mombasa osa Sansibaria vuoteen 1963. Kenian tasavalta itsenäistyi 1964.
Oikeudenkäynnit > Berg v. Obama et al.

Tuomari R. Barclay Surrick hylkäsi Philip J. Bergin 21. elokuuta 2008 jättämän valituksen, jonka mukaan Obama olisi syntynyt Keniassa tai että hän olisi Indonesian kansalainen. Berg anoi valituslupaa korkeimpaan oikeuteen, joka hylättiin 12. tammikuuta. United States Court of Appeals for the Third Circuit hylkäsi tapauksen Berg v. Obama et al., koska asiasta ei ollut näyttöä tai väittelyä.
Mielipidetiedustelut

Pew Researchin elokuussa 2009 tekemän tutkimuksen mukaan 80 % yhdysvaltalaisista oli kuullut Obaman syntymätodistukseen liittyviä väitteitä. Republikaaneista 39 % oli sitä mieltä, että asia oli jäänyt liian vähälle huomiolle, kun taas 26 % mielestä asia oli saanut liikaa huomiota. Demokraateista 58 % katsoi asian saaneen liikaa julkisuutta mediassa.
Research 2000 -yhtiön vuonna 2009 tekemän mielipidemittauksen mukaan vain 42 % republikaaneista uskoi Obaman syntyneen Yhdysvalloissa, 28 % ei tähän uskonut ja 30 % ei osannut sanoa kantaansa. Eniten epäilijöitä oli etelävaltioissa.
Helmikuun 2011 kyselyssä, jossa kartoitettiin republikaanien presidenttiehdokkaan valitsevien valitsijamiesten kantoja, 51 % uskoi että Obama on syntynyt ulkomailla. 28 % uskoi hänen olevan syntyjään yhdysvaltalainen.